b'\n_START_ARTICLE_\nSweeney Todd: el barber diab\xc3\xb2lic del carrer Fleet (musical)\n_START_SECTION_\nPrimer Acte\n_START_PARAGRAPH_\nDurant el Pr\xc3\xb2leg dos enterramorts s\xc3\xb3n vistos obrint una tomba davant de l\'escenari. Un home amb un abric blanc, un encarregat o potser un supervisor dels enterramorts, entra i connecta la m\xc3\xa0quina del fum. Les m\xc3\xa0quines comencen la seva m\xc3\xbasica pr\xc3\xb2pia. Un organista comen\xc3\xa7a un Preludi. Comencen a sonar diversos sons, i els treballadors llencen la bandera brit\xc3\xa0nica com si aix\xc3\xad sugger\xc3\xadssim la desintegraci\xc3\xb3 de l\'ordre social._NEWLINE_Un grup surt al voltant de la tomba i comen\xc3\xa7a La balada de Sweeney Todd. \xc3\x89s un pe\xc3\xa7a que cont\xc3\xa9 una adaptaci\xc3\xb3 musical del Dies Irae, part dels Grups de moribunds de l\'Esgl\xc3\xa9sia Cat\xc3\xb2lica. Aquest fragment \xc3\xa9s escoltat per primer cop amb les paraules "Sweeney". En aquest punt, un cos \xc3\xa9s portat i deixat a terra. Llavors surt lentament de la tomba el barber diab\xc3\xb2lic protagonista. _NEWLINE_El Pr\xc3\xb2leg acaba; llum de mat\xc3\xad il\xc2\xb7lumina l\'escenari, i la paret del fons s\'aixeca, veient-se un carrer de Londres amb les xemeneies, f\xc3\xa0briques i petites embarcacions. Anthony Hope, un jove mariner, i Sweeney Todd arriben d\'un vaixell. Anthony canta robustament les seves aventures per\xc3\xb2 proclama que No hi ha res com Londres, una visi\xc3\xb3 positiva de la gl\xc3\xb2ria de la gran ciutat. Una dona pobra interromp la seva conversa amb una desesperada demanda d\'almoines, seguit per una lasciva oferta dels seus favors sexuals. S\'apropa a Todd, que la llen\xc3\xa7a fora. Li contesta a Anthony que amb una dura col\xc2\xb7lecta que al que la crueltat de l\'home \xc3\xa9s m\xc3\xa9s perillosa que al Per\xc3\xba, llavors entra en una mena d\'estat de tr\xc3\xa0nsit, recordant el seu passat al Barber i la seva dona._NEWLINE_Seguidament trobem Mrs. Nellie Lovett, una immoral i pr\xc3\xa0ctica venedora de pastissos de carn. Quan Todd arriba, el fa entrar a la seva botiga i ella descriu les seves penes com Els pitjors pastissos. Es queixa per les preocupacions sobre els pastissos i la seva competidora, Mrs. Mooney, que fa uns pastissos de gat. Declara que els temps s\xc3\xb3n durs, m\xc3\xa9s durs incl\xc3\xb2s que els seus pastissos. Todd pregunta per l\'habitaci\xc3\xb3 que hi ha sobre la botiga i escolta a Mrs. Lovett la hist\xc3\xb2ria del barber i la seva dona, en la que no parla de la bellesa de la dona, sin\xc3\xb3 la del barber, Benjamin Barker. Todd pregunta si no sap m\xc3\xa9s, i en Pobra, relata la terror\xc3\xadfica hist\xc3\xb2ria de com la dona del barber, Lucy va ser copdiciada i sedu\xc3\xafda pel luxuri\xc3\xb3s Jutge Turpin ajudat pel vil Agutzil Bamford. El Jutge envi\xc3\xa0 a pres\xc3\xb3 per vida exiliat a Barker, amb un c\xc3\xa0rrec fals, i llavors Lucy va ser portada per l\'Agutzil a la casa del Jutge, on un grotesc ball de m\xc3\xa0scares estava en progr\xc3\xa9s. Aquest episodi, realitzat a sobre de l\'escenari en pantomima, culmina quan el Jutge despulla la noia i la viola en un minuet. Todd crida al final de la saga, i amb aix\xc3\xb2 conven\xc3\xa7 a Mrs. Lovett que ell \xc3\xa9s Benjamin Barker. Ell li pregunta sobre Lucy i la seva filla, Johanna, i sap que ella va prendre ver\xc3\xad despr\xc3\xa9s de l\'episodi amb el Jutge Turpin._NEWLINE_Es gira cap a Mrs. Lovett ha guardat les navalles d\'en Barker tots els anys de la seva abs\xc3\xa8ncia, i ara els hi torna feli\xc3\xa7ment. Ell es dirigeix en una raps\xc3\xb2dica Amics meus, cantant-los com si poguessin sentir el seu cor d\'amant, obviant les expressions d\'afecte de Mrs. Lovett. Barker i les navalles s\'han reunit (Amics meus). \xc3\x89s buit altre cop i s\'ha transformat en una m\xc3\xa0quina no menys perniciosa que les complexes m\xc3\xa0quines que els rodegen. La gent de Londres surten del seu amagatall i criden "Sweeney!"._NEWLINE_Ara veiem Johanna a la seva finestral. Canta Pits-roigs i rossinyols, amb qu\xc3\xa8 reflecteix la seva pr\xc3\xb2pia captivitat. Anthony va pel carrer, i s\'enamora instant\xc3\xa0niament d\'ella (Noia). \xc3\x89s vist pel Jutge i per l\'Agutzil, que se\xe2\x80\x99l treuen de sobre, per\xc3\xb2 determina guanyar la m\xc3\xa0 de la noia (Johanna)._NEWLINE_Al mercat de St. Dunstan hi ha gent, incloent Todd i Mrs. Lovett, expectant al voltant de la caravana d\'Adolfo Pirelli, un xarlat\xc3\xa0 que clama ser "el rei dels barbers, el barber dels reis". El seu ajudant i timbaler, Tobias, intenta interessar a la gent per l\'elixir m\xc3\xa0gic de Pirelli (L\'elixir de Pirelli). Todd ensuma una ampolla i declara que no \xc3\xa9s m\xc3\xa9s que una barreja de pixats i tinta. Pirelli entra en un estil d\'\xc3\xb2pera italiana, y Todd promptament el provoca per un concurs (El concurs). El concurs, jutjat per l\'Agutzil, \xc3\xa9s guanyat per Todd, qui invita a l\'Agutzil per afaitar-se a la seva botiga, sobre la de Mrs. Lovett._NEWLINE_A la botiga de pastissos, Todd, esperant ansiosament per l\'Agutzil, \xc3\xa9s exhortat per Mrs. Lovett a ser pacient, i \xc3\xa9s la primera paraula de la can\xc3\xa7\xc3\xb3 de Mrs. Lovett, Temps. No massa tard, Pirelli visita Todd. Havent reconegut les navalles d\'en Todd i havent provat la seva identitat, li exigeix la meitat dels seus guanys. Todd el mata, mentre escales a baix, Mrs. Lovett calma el jove Tobias._NEWLINE_El Jutge, veient que Johanna s\'ha tornat una dona i no pot tenir-la captiva per gaire m\xc3\xa9s temps, vol casar-s\'hi i quedar-se-la per a ell (Johanna). Desesperadament intentant posseir-la, decideix casar-se amb ella. L\'endem\xc3\xa0 Johanna i Anthony planegen la seva fugida. El duet dels amants (Besa\xe2\x80\x99m) acaba sent un quartet quan l\'Agutzil proposa al Jutge que visiti la barberia d\'en Todd per fer-se m\xc3\xa9s atractiu per Johanna (Les dones tenen sensibilitat)._NEWLINE_L\'arribada del Jutge Turpin dona a en Todd l\'oportunitat de prendre la seva revenja. Per\xc3\xb2 el barber espera una mica (Dolces dones), i Anthony apareix amb les not\xc3\xadcies que ell i Johanna es casaran diumenge. Enrabiat, el Jutge marxa de la botiga. La ira d\'en Todd per la seva oportunitat perduda \xc3\xa9s expressada a Epifania, en la que el seu odi frustrat pel Jutge Turpin es transforma en una demanda de venjan\xc3\xa7a contra tots els homes. El canvi d\'en Todd, que va comen\xc3\xa7ar quan es va reunir amb els seus "amics", \xc3\xa9s complet. Est\xc3\xa0 "viu al final" mentre resol degollar indiscriminadament mentre que arribi una altra oportunitat per matar al Jutge._NEWLINE_Mrs. Lovett, pr\xc3\xa0cticament com sempre, veu la necessitat de disposar de Pirelli - i de la promesa de m\xc3\xa9s morts sagnats per Todd \xe2\x80\x93 \xc3\xa9s l\'est\xc3\xadmul correcte per donar un bon rumb al seu negoci i ser l\'enveja de Mrs. Mooney (Moss\xc3\xa8n). Canten junts amb molt humor negre, imaginant les caracter\xc3\xadstiques de les diverses persones i oficis donaran als seus pastissos.\n_START_SECTION_\nSegon Acte\n_START_PARAGRAPH_\nEl segon acte comen\xc3\xa7a. La botiga de Mrs. Lovett t\xc3\xa9 afegida una terrassa a l\'exterior, mentre que la primitiva habitaci\xc3\xb3 d\'en Todd \xc3\xa9s transformada en un palau de barberia. I mentre, el jove Tobias canta pels pastissos amb la mateixa can\xc3\xa7\xc3\xb3 que per l\'elixir de Pirelli. Mrs. Lovett i els seus clients s\'afegeixen a la can\xc3\xa7\xc3\xb3 de Tobias, i mentre que ella es preocupa pels pastissos, en Todd pensa en la seva cadira i tots, incl\xc3\xb2s la Captaire s\'afegeixen a la festa (D\xc3\xa9u, quin gust)_NEWLINE_Anthony busca fervorosament per Londres l\'ara desapareguda Johanna i Todd pensa en la seca filla Johanna. Es fa m\xc3\xa9s intens amb l\'arribada de clients a la botiga d\'en Todd, amb una trampa sota la cadira, per la qual cauen al soterrani, i amb el fum que puja de la xemeneia per la nit. La mort m\xc3\xa9s terrible i la m\xc3\xbasica m\xc3\xa9s l\xc3\xadrica._NEWLINE_La prosperitat de Mrs. Lovett \xc3\xa9s tangible pel nou paper pintat de la seva sala. A part del nou paper pintat, hi ha un harm\xc3\xb2nium comprat d\'una parr\xc3\xb2quia cremada i altres fruits del seu negoci es manifesten. Ara es decideix a persuadir en Todd a fer una millor vida fora de la ciutat. Per\xc3\xb2 el mani\xc3\xa0tic Todd sols pensa en el jutge, mentre que ella li parla de tenir una casa de propietat Prop del mar. _NEWLINE_Anthony troba la Johanna a l\'Asil d\'en Fogg, on el Jutge Turpin l\'ha tancada com va tancar en Todd a la pres\xc3\xb3 anys abans. El mariner demana ajut a en Todd per llibertar la noia, i el barber transforma l\'Anthony en un perruquer, per anar a l\'asil per comprar cabells dels llun\xc3\xa0tics (Les perruques). Per\xc3\xb2 Todd sols usa Johanna com una trampa al Jutge Turpin. Escriu al jutge una carta informant-lo que Johanna estar\xc3\xa0 a la barberia de Fleet Street aquell vespre (La carta)._NEWLINE_Tobias mostra no sols el seu afecte per Mrs. Lovett, sin\xc3\xb3 tamb\xc3\xa9 la seva suspic\xc3\xa0cia per Todd a R\xc3\xa9s no haur\xc3\xa0 de t\xc3\xa9mer. Mrs. Lovett distreu al noi, oferint-li l\'oportunitat de fer ell els pastissos, tancant-lo al soterrani._NEWLINE_Mentre Todd est\xc3\xa0 lliurant la seva carta, l\'Agutzil Bamford arriba a la botiga per investigar unes queixes sobre l\'olor del fum. L\'agutzil seu a l\'harm\xc3\xb2nium i canta mentre Mrs. Lovett intenta explicar-li l\'abs\xc3\xa8ncia d\'en Todd. (Can\xc3\xa7ons a la sala). Quan arriba en Todd, el mata mentre l\'afaita._NEWLINE_Arribem a la seq\xc3\xbc\xc3\xa8ncia final, on Tobias escapa quan veu el cos de l\'Agutzil Bamford, i Todd i Mrs. Lovett el cerquen. Per la seva banda, la Johanna mata en Fogg mentre es barallava amb l\'Anthony i fugen tots dos cap a la barberia (El manicomi d\'en Fogg \xe2\x80\x93 Londres en flames). Johanna s\'amaga a un bagul i arriba la Captaire poc abans que arribi en Todd. Quan aquest se la troba, i davant la imminent arribada del jutge, en Todd la mata i la llen\xc3\xa7a pel forat. El Jutge Turpin arriba a la barberia (Escena final), i quan est\xc3\xa0 assegut a la cadira, en Todd es d\xc3\xb3na a con\xc3\xa8ixer i el mata. Baixa al soterrani, i quan vol llen\xc3\xa7ar la Captaire al forn, descobreix que era la seva dona Lucy, i Mrs. Lovett li explica tota la hist\xc3\xb2ria. En Todd l\'enganya i la llen\xc3\xa7a al forn. Un cop sol, en Todd queda sol a la botiga plorant amb el cad\xc3\xa0ver de la Captaire als bra\xc3\xa7os i entra Tobies amb els cabells blancs i completament trastocat. Recrimina en Todd els seus crims i el mata en el moment que arriben l\'Anthony i la Johanna amb dos policies._NEWLINE_La funci\xc3\xb3 s\'acaba, i els personatges tornen a l\'escenari en un Ep\xc3\xadleg on es canta un altre cop "La balada de Sweeney Todd", i preguntant-se qui no ha buscat la venjan\xc3\xa7a algun cop.\n_START_SECTION_\nProducci\xc3\xb3 original de Broadway\n_START_PARAGRAPH_\nDespr\xc3\xa9s de 19 funcions pr\xc3\xa8vies, la producci\xc3\xb3 de Broadway, dirigida per Hal Prince i coreografiada per Larry Fuller, s\'estren\xc3\xa0 l\'1 de mar\xc3\xa7 de 1979 a l\'Uris Theatre. Tot i la pobre reacci\xc3\xb3 del p\xc3\xbablic en l\'estrena (es diu que la meitat del p\xc3\xbablic abandon\xc3\xa0 el teatre durant el descans) l\'espectacle realitz\xc3\xa0 557 funcions, tancant el 29 de juny de 1980. El repartiment inclo\xc3\xafa a Angela Lansbury com Mrs. Lovett, Len Cariou com Sweeney Todd, Victor Garber com Anthony Hope, Sarah Rice com Johanna, Merle Louise com the Captaire, Ken Jennings com Tobias Ragg, Edmund Lyndeck com el Judge Turpin i Craig Lucas. La producci\xc3\xb3 va ser nominada a 9 Tonys, guanyant-ne 8.\n_START_SECTION_\nProducci\xc3\xb3 original de Londres\n_START_PARAGRAPH_\nEl musical s\'estren\xc3\xa0 al West End londinenc el 2 de juliol de 1980 al Theatre Royal Drury Lane, protagonitzat per Denis Quilley i Sheila Hancock. Es realitzaren 157 funcions.\n_START_SECTION_\nRevival de Broadway de 1989\n_START_PARAGRAPH_\nEl primer revival a Broadway s\'estren\xc3\xa0 el 14 de setembre de 1989 al Circle in the Square Theatre, representant-se 188 vegades, amb 47 pr\xc3\xa8vies. Va ser dirigit per Susan H. Schulman, i el repartiment inclo\xc3\xafa a Bob Gunton i a Beth Fowler.\n_START_SECTION_\nRevivals a Londres i Broadway el 2004/05\n_START_PARAGRAPH_\nEl 2004, John Doyle dirig\xc3\xad un revival del musical a Newbury, que posteriorment es represent\xc3\xa0 al New Ambassadors Theatre de Londres. La producci\xc3\xb3 era principalment notable per l\'abs\xc3\xa8ncia d\'orquestra, tenint els 10 int\xc3\xa8rprets tocant ells mateixos els instruments que portaven a escena. Va ser interpretat per Paul Hegarty com Todd, Karen Mann com Mrs. Lovett, Rebecca Jackson com La Captaire, Sam Kenyon com Tobias, Rebecca Jenkins com Johanna, David Ricardo-Pearce com Anthony i Colin Wakefield com el Jutge Turpin._NEWLINE_Aquesta mateixa producci\xc3\xb3 pass\xc3\xa0 a Broadway, estrenant-se el 3 de novembre del 2005 a l\'Eugene O\'Neill Theatre, amb un nou repartiment format per Michael Cerveris com Todd, Patti LuPone com Mrs.Lovett, Lauren Molina com Johanna, Manoel Felciano com Tobias i Mark Jacoby com el Jutge Turpin. s\'interpret\xc3\xa0 en 384 funcions i, igual que a Londres, els actors tamb\xc3\xa9 tocaven els instruments.\n_START_SECTION_\nProducci\xc3\xb3 a Barcelona\n_START_PARAGRAPH_\nEl 5 d\'abril de 1995 s\'estren\xc3\xa0 en catal\xc3\xa0 al teatre Poliorama de Barcelona, en una producci\xc3\xb3 del Centre Dram\xc3\xa0tic de la Generalitat de Catalunya. El llibret va ser adaptat per Roser Batalla i Roger Pe\xc3\xb1a, i va ser dirigit per Mario Gas. El repartiment estava format per Constantino Romero com Todd, Vicky Pe\xc3\xb1a com Mrs.Lovett, Ma. Josep Peris com Johanna, Muntsa Rius com Tobias, Pep Molina com Anthony i Xavier Ribera-Vall com el Jutge Turpin, amb un gran \xc3\xa8xit de cr\xc3\xadtica i p\xc3\xbablic (el mateix Sondheim viatj\xc3\xa0 a Barcelona despr\xc3\xa9s de con\xc3\xa8ixer l\'\xc3\xa8xit que estava tenint i es mostr\xc3\xa0 encantat amb el muntatge, afirmant que era el muntatge que havia imaginat). Posteriorment el muntatge es representaria al teatre Apol\xc2\xb7lo i Romero seria substitu\xc3\xaft per Joan Crosas com a Todd. Despr\xc3\xa9s el muntatge an\xc3\xa0 a Madrid. El muntatge va rebre m\xc3\xa9s d\'una quinzena de premis._NEWLINE_L\'1 d\'abril del 2009 Sweeney Todd torn\xc3\xa0 al teatre Apolo, aquest cop en castell\xc3\xa0 i nom\xc3\xa9s per una breu estada de sis setmanes, en una producci\xc3\xb3 del Teatro Espa\xc3\xb1ol de Madrid, per\xc3\xb2 que pr\xc3\xa0cticament repetia el mateix equip art\xc3\xadstic de deu anys abans amb Manuel Gas a la direcci\xc3\xb3 musical i amb Vicky Pe\xc3\xb1a i Joan Crosas com a caps de cartell.\n_START_SECTION_\nFuncions a teatres d\'\xc3\xb2pera i produccions en concert\n_START_PARAGRAPH_\nA inicis de la d\xc3\xa8cada dels 2000, Sweeney Todd adquir\xc3\xad acceptaci\xc3\xb3 a les companyies d\'\xc3\xb2pera de tot el m\xc3\xb3n. Bryn Terfel, el popular bar\xc3\xadton gal\xc2\xb7l\xc3\xa8s, interpret\xc3\xa0 a Todd al Lyric Opera of Chicago el 2002. va ser representada al Royal Opera House de Londres com a part de la temporada (desembre 2003 \xe2\x80\x93 gener 2004). L\'\xc3\x92pera Nacional Israel\xc3\xad l\'ha interpretat en dues ocasions. La Icelandic Opera interpret\xc3\xa0 Sweeney Todd a la tardor del 2004, sent la primera vegada que s\'interpretava a Isl\xc3\xa0ndia_NEWLINE_Sweeney Todd tamb\xc3\xa9 ha tingut grans produccions en concert, amb George Hearn, Patti LuPone, Neil Patrick Harris, Davis Gaines i Audra McDonald cantant amb la New York Philharmonic al Lincoln Center for the Performing Arts de Nova York al maig de 2000. El Royal Festival Hall de Londres allotj\xc3\xa0 dues funcions el 13 de febrer de 2000, protagonitzades per Len Cariou com Todd, Judy Kaye com Mrs. Lovett, i Gaines com Anthony. _NEWLINE_Al juliol de 2007 es present\xc3\xa0 una producci\xc3\xb3 en concert per nom\xc3\xa9s 4 dies per celebrar la reopertura del Royal Festival Hall, protagonitzada per Bryn Terfel, Maria Friedman, Daniel Boys, Steve Elias, Daniel Evans and Philip Quast.\n_START_SECTION_\nRevival de Londres 2012\n_START_PARAGRAPH_\nMichael Ball i Imelda Staunton protegonitzen la nova producci\xc3\xb3 del show que es realitz\xc3\xa0 al The Chichester Festival Theatre entre el 24 de setembre i el 5 de novembre de 2011. Dirigit per Johathan Kent, el repartiment inclo\xc3\xafa a Ball com Todd, Staunton com Mrs. Lovett, John Bowe com el Judge Turpin, Lucy May Barker com Johanna i Peter Polycarpou com l\'agutzil Bamford. La producci\xc3\xb3 reb\xc3\xa9 bones cr\xc3\xadtiques i pass\xc3\xa0 al Adelphi Theatre del West End entre el 10 de mar\xc3\xa7 i el 22 de setembre del 2012.\n_START_SECTION_\nTem\xc3\xa0tica\n_START_PARAGRAPH_\nStephen Sondheim creu que "Sweeney Todd \xc3\xa9s una hist\xc3\xb2ria de venjan\xc3\xa7a i de com aquesta consumeix una persona. De fet, creu que b\xc3\xa0sicament el tema es redueix a una obsessi\xc3\xb3._NEWLINE_Hal Prince creia que era una al\xc2\xb7legoria del capitalisme. Ho va descriure aix\xc3\xad: Va ser nom\xc3\xa9s llavors quan vaig adonar-me\'n que la hist\xc3\xb2ria anava sobre la venjan\xc3\xa7a... i llavors va venir la f\xc3\xa0brica, i la lluita de classes \xe2\x80\x93 la terrible lluita de classes per sortir de la classe en la que has nascut.\n_START_SECTION_\nAn\xc3\xa0lisis musical\n_START_PARAGRAPH_\nLa partitura de Sondheim \xc3\xa9s una de les m\xc3\xa9s complexes per catalogar. Descansa en el contrapunt i en unes harmonies riques i angulars. El seu estil de composici\xc3\xb3 \xc3\xa9s comparat al de Maurice Ravel, Sergei Prokofiev i Bernard Herrmann (que compongu\xc3\xa9 les bandes sonores de les pel\xc2\xb7l\xc3\xadcules d\'Alfred Hitchcock). Tamb\xc3\xa9 cita el vell Dies Irae del cant gregori\xc3\xa0 (que sona tant com la balada que acompanya tota la partitura i, principalment a Epiphany). Tamb\xc3\xa9 fa molt \xc3\xbas del leitmotif (en la que una melodia identifica un personatge durant tota la composici\xc3\xb3). Depenent on i com es representi, de vegades Sweeney Todd s\'ha considerat com una \xc3\xb2pera._NEWLINE_Al seu assaig per l\'enregistrament del 2005, Jeremy Sams troba el m\xc3\xa9s rellevant de comparar el treball de Sondheim amb el d\'\xc3\xb2peres que exploren d\'una manera semblant la psique d\'un assass\xc3\xad boig o d\'un asocial, com Wozzeck de Alban Berg (basat en Peter Grimes de Georg Buchner) i Benjamin Britten). Per un altre costat, s\'ha vist com un precursor de musicals basats en hist\xc3\xb2ries de terror, com The Phantom of the Opera (1986), Jekyll & Hyde (1997), i Tanz Der Vampire (1997).'